|  |  |  |
| --- | --- | --- |
|  | «Қостанай қаласы әкімдігінің білім бөлімінің №115 орта мектебі»ММ | Сынып жетекші: Нактаева К.С |
| Сыныбы 7 «А» | Тәрбие сағаты |
| Тәрбие сағатының тақырыбы. | «Отбасы – тәрбие бастауы» |
| Қатысушылар: | 7 «А» сынып оқушылары, ата-аналар, директордың тәрбие ісі жөніндегі орынбасары |
| Тәрбие сағатының мақсаты: | Жақын адамдарына пайда келтіру мен отбасында өмір сүру қажеттіліктерін қалыптастыру. Отбасы тәрбиесінде ата-ананың балаға тәрбиелік ықпалын арттыру. Тәрбиенің ең тамаша жері - отбасы екенін, олардың бала тәрбиесіндегі алатын орнын және бала мен ата-ана арасындағы байланысты арттыру. |
| Тәрбие сағатының міндеттері: | Отбасы -Отанның бір бөлшегі екенін ұғындырып,оқушылардың бақытты жанұяға деген қызығушылығын арттыру. Жанұядағы сыйластыққа, адамгершілікке, инабаттылыққа, ынтымақ пен бірлікке, татулық пен ұйымшылдыққа тәрбиелеу.  |
| Күтілетін нәтиже: | Оқушылар отбасы – адам үшін ең жақын әлеуметтік орта екенін,  отбасы белгілі дәстүрлердің, жағымды өнегелердің мұралар мен салт-дәстүрлердің сақтаушысы екенін, отбасында бала алғаш рет өмірмен, қоршаған ортамен танысатынын, мінез-құлық нормаларын игеретінін біледі. Өнегелі отбасылармен кездестіргенде өздері де болашақ ана мен әке болғанда  үлкен өнегелі азамат пен азаматша  болуға өздерін қалыптастырады. Ата-аналар балаларының әрбір қасиетіне көңіл бөліп, балаларының дарындылықтарын дамытуға, жауапты  бала тәрбиелеуге, неке құндылықтарына құрметпен қарауға құнды деректер алады. |
| Тәрбие сағатының түрі: | Отбасылармен кездесу ұйымдастыру |
|  Тәрбие сағатының барысы: | 1.«Отбасы – тәрбие бастауы»2. Шаттық шеңбері ( оқушылардың ата-аналарға жылу сыйлауы)3. «Миға шабуыл»( сұрақ-жауап )4. .«Адамгершілік» бейнежазба5. «Мен өз ата-анамды құрметтеймін» (презентация)6.«Тығырықтан шығу» (ситуациялық жағжайлар)7. Ойын. «Айналайын, толғанайын!» (сергіту сәті)8. «Отбасылық құндылық ағашы»(шығармашылық жұмыс)9. «Біз бақытты жанұямыз»(суреттер сөйлейді)10.Рефлексия «Жүрек жылуы» |
| Музыкалық және көркемдеу бейне | «Адамгершілік» бейнежазбасы«Мен өз ата- анамды құрметтеймін» (презентация) |
| Тәрбие сағатының техникалық құрал-жабдықтары | Компьютерде слайд, шарлар, презентациялар, жүрекше ,интербелсенді тақта |
| Үлестірмелі материалдар | А3 парақтары, маркерлер, жағдаятжазылған үлестірмелі қағаздар,стикерлер, ағаш суреті, жүрекше суреті, орамал |
| Тәрбие сағатының эпиграфы: | “Отанға деген ыстық сезімнен, жақындарына, туған-туысқандарына деген сүйіспеншіліктен басталады.” (Н. Ә.Назарбаев) |
| Тақырыпқа сай мақал-мәтелдер | «Отан –от басынан басталады», «Отбасы– шағын мемлекет»,«Әке көрген оқ жонар, шеше көрген тон пішер»,«Әкеге қарап ұл өсер, шешеге қарап қыз өсер»,«Әке - асқар тау болса, ана - бауырындағы бұлақ, ал бала - жағасындағы құрақ»,“Әкеден артық арман жоқ, әкеден артық қорған жоқ, әкеден артық дана жоқ, әкеден артық пана жоқ” |
| Дайындыққа арналған әдебиет | Интернет желісінен алынған орта буын сынып оқушылары үшін отбасылық кездесу түріндегі тәрбие сағатының өңделгені |
| **Мұғалімнің әрекеті:** | **Оқушының әрекеті:** |
| 1. А) Амандасу. Сәлеметсіздер ме құрметті ата-аналар, оқушылар! «Бала әр ата-ананың болашағы. Ол – оның өмірінің жалғасы» дегендей бүгінгі ашық тәрбие сағатымызыдың тақырыбы **«Отбасы -тәрбие бастауы».** Бүгінгі сабағымыз ерекше сипатта өтпек. Сондықтан да, белсенді түрде қатысып отыруларыңызды сұраймыз. Барлығымыз бірге қол ұстасып, «Шаттық шеңберіне» шығайық. Бүгінгі тәрбие сағатымыз сәтті өту үшін жақсы тілектер айтайық.         Аспанымыз ашық болсын!         Ата – анамыз аман болсын!         Бақытты болайық!Ә) Ата-аналар мен оқушыларды ортаға шақырып, шаттық шеңберінде таныстыру«Отан оттан басталады» дейді халқымыз. Елдің, ұлттың, жалпы адамзаттың болашағы, даму деңгейі осы отбасынан басталады. Толық отбасында толыққанды тәрбие алған баланың келешегі кемел, болашағы жарқын болары айдан анық.Отбасын құрғанда Адам өмірге ұрпақ әкеліп қана қоймай, сонымен бірге оған жалпы адамзаттық және ұлттық құндылықтарды, ата - бабасының салт - дәстүрін, жас ұрпақтың бойына сіңіртеді. Балаларын өздерін қоршаған ортаға және қоғамға пайдалы азамат етіп өсіру – ата - ананың ең маңызды міндеті.- Оқушылар біздер қазіргі таңда осы сыныпта кішігірім отбасымыз, осы отбасының бақытты екендігін білдіру мақсатында шаттық шеңберін құрып, бір – бірімізді жылы лебізбен құрметтейік. | https://ds02.infourok.ru/uploads/ex/058c/0007a6ab-fab14a53/img0.jpgБалалар кеудемізге сыймай тұрған жылуымыздан ата –анамызға сыйлайық (бұрылып қолдарын үрлейді) Шеңбер – бұл әлемдегі мейірімділік, жақсылық. Шеңбер арқылы – бір бірімізге күлімдеп қарап, бақыт, қуаныш сыйладық. |
| **1.Миға шабуыл (сұрақ - жауап)**1.Отбасы дегеніміз не? (Отбасы — бірлесіп күн көретін туыстық қатынаста тұратын адамдар тобы).2. Тәрбие мен білімнің ордасы (мектеп)3. Қазақстанда қандай білім алу міндетті. (орта білім)4. Бес асылды атаңдар (талап, еңбек, терең ой, қанағат, қакым)5. Айда қыс, жаз мезгілі бола ма? (болмайды)6. «Көзі ашық, көкірегі ояу» сөзінің мағынасы ? (оқыған)7. Жігіттің үш жұрты (өз жұрты, нағашы жұрты, қайын 8. Балаға кім сыншы? (ата-ана)9. Әкеден балаға беріледі (мұра)10. Үйде кім, елде кім қадірлі (үйде қонақ, қарт, бала қадірлі; елде әкім, ұстазқадірлі.)11. Үйдегі алтын қазық кім? (ана) | https://fsd.kopilkaurokov.ru/up/html/2017/03/10/k_58c25edf9830f/img_user_file_58c25ee01afb5_3.jpgАта-аналар -оқушылар жауап береді. |
| **2**.Енді мына бейнежазбаны көрейік**Бейнежазба: «Адамгершілік».** «Әке көрген оқ жонар, шеше көрген тон пішер» дегендей, отбасында ұлдар әкелері немесе аталарының бойындағы қасиет пен өнерін үйреніп өскен. «Әкеге қарап ұл өсер, шешеге қарап қыз өсер» дейтін қазақ қыз балаларының тәрбиесіне аса үлкен назар аударды. | Оқушылар мената-аналар тыңдайды https://ds02.infourok.ru/uploads/ex/0844/0008321b-1aedbd63/img8.jpg Ойларын айтады. |
| **3. «Мен ата-анамды құрметтеймін».** «Баланың бас ұстазы –ата-ана,отбасы - адамзат бесігін тербеткен ұя». Балаға отбасылық өмірдің қыры мен сырын, тылсым дүниенің жұмбақтарын танытып, жағымды қасиеттерге баулиды. Қазір әр оқушы өз ата-анасы жайлы презентацияларын интербелсенді тақтада көрсетіп таныстырады. | Оқушылар өз ата-аналарын презентация арқылы таныстырады |
| **4. «Тығырықтан шығу» (ситуациялық жағдайлар)** 1.Сенің өзіңнің жақын адал досың бар, бірақ онымен дос болуға ата-анаң қарсы. Сен не істейсің?2.Көктем мезгілі. Жолдасың сабақ оқуын азайтып, сабақтан тыс нәрселерге көп көңіл бөлетіндіктен сабақ үлгерімі төмендеп кетті. Сен не істейсің?3.Сенің сабақ үлгерімің орташа. Сыныптастарың сені білімің бойынша бағалап, адамгершілік қасиеттерінді көре білмейді. Сен не істейсің? | Оқушылар өз ойларымен бөліседі. |
| **5.** **Сергіту сәті. Ойын. «Айналайын, толғанайын!»**Мұғалім оқушыларды ортаға кезекпен шығарып,көздерін орамалмен байлайды.Ортаға бір бланың анасы шығып оны еркелетіп, жақсы көріп айтатын сөздерімен басынан сипайды. Мысалы: «Жарайсың! Ақылдым менің! Қолғанатым менің, қадамыңнан айналдым. Күлімдеген бота көзіңнен айналдым! Айналайын, құлыным!». Сонда оқушы бұл өз анасы ма соны тауып алуы керек. | Көңіл-күйді https://ds03.infourok.ru/uploads/ex/046e/0000799d-23a91bf2/img26.jpgқалыптастырады. |
| **6.Шығармашылық жұмыс «Отбасылық құндылық ағашы**» Нұсқау: Үлкен ағаштың суреті ілінеді. Бұл сіздің отбасылық құндылық ағашыңыз. Алдын-ала дайындалған отбасылық құндылықтар жазылған карточкалар таратылып беріледі. Оларды ағаштың тамырына, діңіне, бұтақтарына орналастыру керек. Тамыры сіздің ең негізгі отбасылық құндылық болып есептеледі, ағаштың діңіне орташа құндылықтарды, ал бұтақтарына отбасыңызға маңызды бірақ, қатты қолданбайтын, көп көңіл аудармайтын құндылықтарды орналастыру керек.  | Ата-ана мен бала көрсетілген құндылықтардың ішінен отбасының ережесіне сай орналастырады. https://ds04.infourok.ru/uploads/ex/0975/00120ad4-98bf4999/hello_html_m59d52572.png |
| **7. «Біз бақытты жанұямыз!»**Алдын-ала салынған суреттер арқылы өз балаларыңыздың салған суреттерін тауып алыңыздар. Талдау: 1. Өз отбасыңыздың суретін қалай таптыңыз? 2. Өз отбасыңызды табу қиын болды ма? 3.Суреттерден отбасыңыздың суретін тапқаннан кейін қандай сезімде болдыңыз | Ата-аналар жауап береді,өз ойларымен бөліседі https://almaty.tv/news_photo/1572326729_news_b.jpeg |
| 8.Қорытынды : Рефлексия «Жүрек жылуы» | Оқушылар бүгінгі тәрбие сағатынан алған жағымды әсерлерін алдарындағы жүрек стикерлеріне жазып, тақтадағы жүрекке жабыстырады. https://cs11.livemaster.ru/storage/topicavatar/600x450/6f/ac/d65a2b084d6a0c06f65366fdfd35bb093d12db.jpg?h=YSQ9O_1DcsPim4MZkdoP3A |

**I.** «Отан оттан басталады» дейді халқымыз. Елдің, ұлттың, жалпы адамзаттың болашағы, даму деңгейі осы отбасынан басталады. Толық отбасында толыққанды тәрбие алған баланың келешегі кемел, болашағы жарқын болары айдан анық.

Отбасын құрғанда Адам өмірге ұрпақ әкеліп қана қоймай, сонымен бірге оған жалпы адамзаттық және ұлттық құндылықтарды, ата - бабасының салт - дәстүрін, жас ұрпақтың бойына сіңіртеді. Балаларын өздерін қоршаған ортаға және қоғамға пайдалы азамат етіп өсіру – ата - ананың ең маңызды міндеті.

Отбасы адамға бақыт, толық мәнді тыныс – тіршілік әкеледі. Отбасының басты қазығы, алтын діңгегі – бала. Баланың тәрбиелі жан - жақты болып өсуіне берекелі, өнегелі, ынтымақты отбасының ықпалы мол. Отбасы ата мен баланың, келін мен ененің және басқа да отбасы мүшелерінің жылы қарым - қатынасынан құрылады. Отбасы берекелі, тату болу үшін сыйластық, мейірімділік, жанашырлық, бауырмалдық, адамгершілік қасиеттер әр адамның жүрегінен орын алуы керек.

**II**.Оқушылар біздер қазіргі таңда осы сыныпта кішігірім отбасымыз, осы отбасының бақытты екендігін білдіру мақсатында шаттық шеңберін құрып, бір – бірімізді жылы лебізбен құрметтейік.

 Аспанымыз ашық болсын!

 Ата – анамыз аман болсын!

 Бақытты болайық!

Балалар кеудемізге сыймай тұрған жылуымыздан ата-аналарымызға сыйлайық (бұрылып қолдарын үрлейді)

- Біз неге шеңберге тұрып, тәрбие сағатын бастадық?

 Шеңбер – бұл әлемдегі мейірімділік, жақсылық. Шеңбер арқылы – бір бірімізге күлімдеп қарап, бақыт, қуаныш сыйладық.

**ІІІ.** **Миға шабуыл (сұрақ - жауап)**

1.Отбасы дегеніміз не? (Отбасы — бірлесіп күн көретін туыстық қатынаста тұратын адамдар тобы).

2. Тәрбие мен білімнің ордасы (мектеп)3. Қазақстанда қандай білім алу міндетті. (орта білім)4. Бес асылды атаңдар (талап, еңбек, терең ой, қанағат, қакым)

5. Айда қыс, жаз мезгілі бола ма? (болмайды)

6. «Көзі ашық, көкірегі ояу» сөзінің мағынасы ? (оқыған)

7. Жігіттің үш жұрты (өз жұрты, нағашы жұрты, қайын

8. Балаға кім сыншы? (ата-ана)9. Әкеден балаға беріледі (мұра)

10. Үйде кім, елде кім қадірлі (үйде қонақ, қарт, бала қадірлі; елде әкім, ұстазқадірлі.)11. Үйдегі алтын қазық кім? (ана)

Оқушылар жауап береді.

**IV.Бейнежазба: «Адамгершілік».** Интербелсенді тақтадан бәріміз бейнежазбаны көремізде,оның мағынасы өте тереңде жатқанын түсінеміз.

«Әке көрген оқ жонар, шеше көрген тон пішер» дегендей, отбасында ұлдар әкелері немесе аталарының бойындағы қасиет пен өнерін үйреніп өскен. «Әкеге қарап ұл өсер, шешеге қарап қыз өсер» дейтін қазақ қыз балаларының тәрбиесіне аса үлкен назар аударды.

**V.«Мен ата-анамды құрметтеймін».** «Баланың бас ұстазы –ата-ана,отбасы - адамзат бесігін тербеткен ұя». Балаға отбасылық өмірдің қыры мен сырын, тылсым дүниенің жұмбақтарын танытып, жағымды қасиеттерге баулиды.Себебі, отбасы - таным бесігі, отбасы - үлгі - өнеге бастауы. Ата - ананың үйдегі қарым - қатынасы, киім киісі, мінез - құлқы бәрі - бәрі балаға үлгі. Бала отбасында әкеден – ақыл, анадан - мейір алады. «Әке - асқар тау болса, ана - бауырындағы бұлақ, ал бала - жағасындағы құрақ». Осы бір үш сөз әке, ана, бала - отбасы ошағының үш тағаны іспеттес. Әке – асқар тау. Шығыс халқы “Әкеден артық арман жоқ, әкеден артық қорған жоқ, әкеден артық дана жоқ, әкеден артық пана жоқ” деп әкені айрықша дәріптеген.
 Дін мұсылман жолында Әкені құрметтеу – айрықша парыз. « Әкеге бағыну – Аллаға бағыну. Оның алдында күнәһар болу – Алла алдында күнәһар болу» дейді Пайғамбарымыз. Ана есіміне қатыссыз дүниеде қасиетті ештеңе жоқ. Сондықтан «Ананы» ардақтамайтын халық та жоқ. Ана баланы тоғыз ай көтеріп, толғатып, дүниеге келтіріп қана қоймай, көзінің қарашығындай қорғап, аялап өсіріп, аяғынан тік тұрғызатын да ана.
Ал, Бала – ата-ананың үміті, өмірінің жалғасы. Қазір әр оқушы өз ата-анасы жайлы презентацияларын интербелсенді тақтада көрсетіп таныстырады

**VI.Тығырықтан шығу» (ситуациялық жағдайлар)** Оқушылар әр сұраққа көп көңіл бөліп өз ойларын мағыналы да мәнді сөздермен жеткізеді.1.Сенің өзіңнің жақын адал досың бар, бірақ онымен дос болуға ата-анаң қарсы. Сен не істейсің?2.Көктем мезгілі. Жолдасың сабақ оқуын азайтып, сабақтан тыс нәрселерге көп көңіл бөлетіндіктен сабақ үлгерімі төмендеп кетті. Сен не істейсің?3.Сенің сабақ үлгерімің орташа. Сыныптастарың сені білімің бойынша бағалап, адамгершілік қасиеттерінді көре білмейді. Сен не істейсің?

**VII.Сергіту сәті. Ойын. «Айналайын, толғанайын!** Ал енді балалар кішкене демалайық.Ортаға қане кім шығады? Аналарыңмен ойын ойнаймыз.
 Мұғалім оқушыларды ортаға кезекпен шығарып,көздерін орамалмен байлайды.Ортаға бір баланың анасы шығып оны еркелетіп, жақсы көріп айтатын сөздерімен басынан сипайды. Мысалы: «Жарайсың! Ақылдым менің! Қолғанатым менің, қадамыңнан айналдым. Күлімдеген бота көзіңнен айналдым! Айналайын, құлыным!». Сонда оқушы бұл өз анасы ма соны тауып алуы керек
**VIII.Шығармашылық жұмыс «Отбасылық құндылық ағашы»**Нұсқау: Үлкен ағаштың суреті ілінеді. Бұл сіздің отбасылық құндылық ағашыңыз. Алдын-ала дайындалған отбасылық құндылықтар жазылған карточкалар таратылып беріледі. Оларды ағаштың тамырына, діңіне, бұтақтарына орналастыру керек. Тамыры сіздің ең негізгі отбасылық құндылық болып есептеледі, ағаштың діңіне орташа құндылықтарды, ал бұтақтарына отбасыңызға маңызды бірақ, қатты қолданбайтын, көп көңіл аудармайтын құндылықтарды орналастыру керек.

Берілетін отбасылық құндылықтар:
1. Мықты денсаулық
2. Ағайындарыңа, достарыңа ашық есік
3. Ауызбіршілік
4. Ортақ қызығушылық
5. Бір-біріңіздің жұмысына араласпау
6. Қамқорлық
7. Тәртіп
8. Бос уақытыңызды бірге өткізу
9. Сенімділік
10. Ата-ананың сөзі заң
11. Ата-ана отбасының үлгісі
12. Әлеуметтік жағдай
13. Отбасылық сыйласымды қарым-қатынас
14. Махаббат
15. Мейірімділік
16. Шынайылық
17. Сырт көзге үлгі болу
18. Береке
19. Үлкенге – ізет, кішіге – құрмет
20. Көп бала
**IX.«Біз бақытты жанұямыз!»   Ата-аналарға тапсырма.**

Тақтада оқушылардың салған суреттері ілініп тұр.Алдын-ала салынған суреттер арқылы өз балаларыңыздың салған суреттерін тауып алыңыздар.
Талдау: 1. Өз отбасыңыздың суретін қалай таптыңыз?
2. Өз отбасыңызды табу қиын болды ма?
3.Суреттерден отбасыңыздың суретін тапқаннан кейін қандай сезімде болдыңыз
**Сынып жетекшісі:** Біз сіздермен жанұядағы ата - ана мен балалар арасындағы қарым - қатынастың түрлі жақтарын тануға, жан - жақты талқылауға тырыстық. Отбасы, ұшқан ұя - жылылықтың, жылулықтың мекені. «Отбасы» атауының мәніне терең үңілер болсақ, оттың да үлкен маңызы бар екенін сеземіз.

Мен бүгінгі тәрбиелік іс-шарамызды мына тәрбие туралы ұлағатты сөздермен аяқтағанды жөн көріп отырмын.

**Ата-аналар баланы тәрбиелегенде дәл өзіндей етіп тәрбиелеуге тырыспау керек,олар баланы өзінен күшті етіп тәрбиелеуі тиіс. Өйткені олардың заманы ата-аналарының өмір сүріп отырған заманына қарағанда анағұрлым күрделі талабы жоғары болатынын ұмытпаған жөн.  М. Жұмабаев**

**Сіз ұлыңызды немесе қызыңызды тек қана өзіңіздің ата-аналық қуанышыңыз үшін ғана дүниеге әкеліп, тәрбиелеп жатқан жоқсыз. Сіздің отбасыңызда және сіздің басшылығыңызда болашақ азамат, болашақ қайраткер және болашақ күрескер өсіп келеді.** **А.Макаренко**

Әрбір отбасына бақыт, қуаныш, табыс тілейміз. Үміт еткен балаларыңыз үміттеріңізді ақтап тек биіктен көрініп, жемісін берсін.

Тәрбие сағатын әр қазақтың үйінде көтеріңкі көңіл- күй, жылылық, адалдық, үміт, махаббат және түсіністік болсын деген тілекпен аяқтаймын.

**X.Қорытынды: Рефлексия.**«Жүрек жылуы»Оқушылар бүгінгі тәрбие сағатынан алған жағымды әсерлерін алдарындағы жүрек стикерлеріне жазып, тақтадағы жүрекке жабыстырады.

«Қостанай қаласы әкімдігінің білім бөлімінің №115 орта мектебі»ММ

Тәрбие сағаты: Отбасы –тәрбие бастауы



 Сынып: 7 «А»

Сынып жетекші: Нактаева К.С

Қостанай қаласы
2019-2020 оқу жылы